Mudroňova ulica (Bratislava)

Mudroňova ulica je ulica v Bratislave, v mestskej časti Staré Mesto. 

Tiahne sa od Bratislavského hradu po Búdkovú ulicu. V minulosti mala názov Cisárska cesta, údajne podľa toho, že cisárovná Mária Terézia po nej chodila z hradu na vychádzky do lesov. O existencii cesty je záznam v mestskej účtovnej knihe z roku 1439, kde sa uvádza, že občania obliehali na Bratislavskom hrade Štefana Rozgoniho. Pri Machnáči vytvorili zátarasy, z čoho vyplýva, že Rozgoni s jeho družinou mohli ujsť iba po Cisárskej ceste. Na ulici sa nachádza hotel Albrecht s reštauráciou a základná škola Mudroňova 83.

 Kultúrne pamiatky na ulici 
Na Mudroňovej 3 sa nachádza chránená pamiatka, budova mestskej vodárne, vznikla v rokoch 1914 – 1918. Autorom projektu bol Bernard Salbach, architekt pražskej firmy C. Corte, ktorá sa podieľala na vybudovaní vodovodného systému v Bratislave.

Funkcionalistická vila na Mudroňovej 26 z roku 1935 je chránenou pamiatkou. Bola postavená pre právnika Jaroslava Dvořáka a jeho manželku Zuzku Zgurišku (1900 – 1984), slovenskú spisovateľku. Vznikla podľa projektu architektov Jindřicha Merganca (1889 – 1974) a Otmara Klimeša.

 Galéria 

 Poznámky 

 Referencie 

 Iné projekty 

 Externé odkazy 
 Mudroňova ulica na mape Bratislavy

Kategória:Ulice v Starom Meste v Bratislave